భరత్ సింగ్ కుష్వా

భరత్ సింగ్ కుష్వా (జననం 4 సెప్టెంబర్ 1970) భారతదేశానికి చెందిన రాజకీయ నాయకుడు. ఆయన రెండుసార్లు మధ్యప్రదేశ్ శాసనసభకు ఎమ్మెల్యేగా ఎన్నికై ఆ తరువాత 2024లో జరిగిన లోక్‌సభ ఎన్నికలలో గ్వాలియర్ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.
రాజకీయ జీవితం
భరత్ సింగ్ కుష్వా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 మధ్యప్రదేశ్ శాసనసభ ఎన్నికలలో గ్వాలియర్ రూరల్ శాసనసభ నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత జరిగిన 2018 ఎన్నికలలో గెలిచి, 2023 శాసనసభ ఎన్నికలలో ఓడిపోయాడు.

భరత్ సింగ్ కుష్వా 2024లో జరిగిన లోక్‌సభ ఎన్నికలలో గ్వాలియర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ప్రవీణ్ పాఠక్ పై 70,210 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు

వర్గం:1970 జననాలు
వర్గం:18వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు